# Democristians (Suècia)

Els Democristians (suec Kristdemokraterna, KD) és un partit polític suec d'ideologia democristiana, fundat el 1964. No va obtenir representació parlamentària fins a les eleccions legislatives sueques de 1985, mercè una col·laboració amb el Partit de Centre, i des del 1991 amb representació pròpia. El cap actual és Göran Hägglund i a les eleccions legislatives sueques de 2006 va obtenir 24 escons.

## Programa

Els punts més importants per al partit són els següents (2014):
* La millora de l'atenció als nens i les famílies
* Residències per a ancians de qualitat
* Serveis de sanitat bons a tot el territori
* Un millor clima empresarial per crear llocs de treball
El nom del partit va ser durant molt de temps l'abreujat KDS fins al 1996, quan es va canviar en la nova abreviatura KD quan va canviar el nom del Partit Social Demòcrata Cristià pel d'Els Democristians.

## Història del partit

El partit té les seves arrels en un moviment contra la decisió del govern suec de 1963 per a eliminar l'educació religiosa del pla d'estudis de l'escola primària. L'organització fou anomenada «Responsabilitat Social Cristià», que més tard es convertiria en la Unitat Demòcrata Cristiana i va organitzar diverses marxes contra la decisió, un dels quals es va convertir en un dels més grans de la història moderna sueca. Va sorgir com a agrupació entre la minoria de centredreta i les forces de minoria religiosa vinculada a les tendències en la societat (les Esglésies Lliures).
El 20 de març de 1964 fou fundat el partit com a Unitat Demòcrata Cristiana (Kristen Demokratisk Samling). Al principi era només una organització, però en una reunió de la junta directiva a finals d'aquest any es va decidir que l'organització es renovaria en partit i que es presentaria a les eleccions de Suècia. Els primers 100 membres del partit elegiren Birger Ekstedt per al càrrec de president del partit i Lewi Pethrus per al càrrec de vicepresident.
A les eleccions legislatives sueques de 2006 es va presentar dins l'Aliança per Suècia i va obtenir tres ministeris en el gabinet de Fredrik Reinfeldt. A diferència del Partit Moderat i del Partit Popular Liberal, la Democràcia Cristiana i el Partit de Centre han evitat els escàndols i acusacions de conducta personal per l'espionatge en contra del Partit Socialdemòcrata, per la qual cosa el ministres Göran Hägglund, Mats Odell i Maria Larsson encara ocupen el seu càrrec.
Hägglund, però, havia rebut crítiques internes per desviar-se de la postura provida del partit sobre l'avortament, ja que Hägglund defensava una posició proelecció. Les mesures del gabinet de l'Aliança gabinets contra els aturats i les llistes de malalts havien estat objecte de crítiques per l'exdirigent del partit Alf Svensson, mentre que els moderats de Sven-Otto Littorin van escometre un contraatac agressiu, els ministres de la Democràcia Cristiana van restar en silenci.

## Caps del partit

| 1964-1972 | Birger Ekstedt |
| 1973-2004 | Alf Svensson |
| 2004-2015 | Göran Hägglund |
| 2015-Present | Ebba Busch |

## Resultats electorals
### Parlament (Riksdag)

| Any | Vots | % | Escons | +/– | Govern |
| 1964 | 75,389 | 1.8 (#6) | 0 / 233 | Nou | Extraparlamentari |
| 1968 | 72,377 | 1.5 (#7) | 0 / 233 | = | Extraparlamentari |
| 1970 | 88,770 | 1.8 (#6) | 0 / 350 | = | Extraparlamentari |
| 1973 | 90,388 | 1.8 (#6) | 0 / 350 | = | Extraparlamentari |
| 1976 | 73,844 | 1.4 (#6) | 0 / 349 | = | Extraparlamentari |
| 1979 | 75,993 | 1.4 (#6) | 0 / 349 | = | Extraparlamentari |
| 1982 | 103,820 | 1.9 (#6) | 0 / 349 | = | Extraparlamentari |
| 1985 | 131,548 | 2.4 (#6) | 1 / 349 | 1 | Oposició |
| 1988 | 158,182 | 2.9 (#5) | 0 / 349 | 1 | Extraparlamentari |
| 1991 | 390,351 | 7.1 (#5) | 26 / 349 | 26 | Coalició |
| 1994 | 225,974 | 4.1 (#7) | 15 / 349 | 11 | Oposició |
| 1998 | 618,033 | 11.7 (#4) | 42 / 349 | 27 | Oposició |
| 2002 | 485,235 | 9.2 (#4) | 33 / 349 | 9 | Oposició |
| 2006 | 365,998 | 6.6 (#5) | 24 / 349 | 9 | Coalició |
| 2010 | 333,696 | 5.6 (#8) | 19 / 349 | 5 | Coalició |
| 2014 | 284,806 | 4.6 (#8) | 16 / 349 | 3 | Oposició |
| 2018 | 409,478 | 6.3 (#6) | 22 / 349 | 6 | Oposició |
| 2022 | 345,712 | 5.3 (#6) | 19 / 349 | 3 | Coalició |
* ↑ Alf Svensson electe en la llista del Centre juntament amb el Partit de Centre

### Parlament Europeu

| Any | Vots | % | Escons | +/- |
| 1995 | 105,173 | 3.9 (#7) | 0 / 22 | Nou |
| 1999 | 193,354 | 7.6 (#6) | 2 / 22 | 2 |
| 2004 | 142,704 | 5.7 (#8) | 1 / 19 | 1 |
| 2009 | 148,141 | 4.7 (#8) | 1 / 18 | = |
| 2014 | 220,574 | 5.9 (#8) | 1 / 20 | = |
| 2019 | 357,856 | 8.6 (#6) | 2 / 20 | 1 |
| 2024 | 239,530 | 5.71 (#7) | 1 / 21 | 1 |

## Referències

* ↑ Slomp, Hans. Europe, A Political Profile: An American Companion to European Politics (en anglès). Volum 1. ABC-CLIO, p. 433. ISBN 9780313391828.

## Enllaços externs

* (suec) Kristdemokraterna - Web oficial